Õlid ja vahad – nahast esemete hooldamine
#000001
Nahatöö õpituba lastele ja täiskasvanutele
#000002
Et kõik esemed saavad välja lõigatud tellimise järgi, siis ei ole ka mingisuguseid piiranguid vöörihma pikkuse või laiuse osas.
#000003
Pikkus saab paika vööümbermõõdu järgi. Kui vööümbermõõtu kuidagi teada ei saa, saab vajaliku mõõdu ka mõnelt olemas olevalt rihmalt. Kuidas olemas olevalt vöölt uue rihma jaoks mõõtu võtta? Mõõda pandla otsast enim kasutatava auguni. Enim kasutust saanud augu juures on kõige rohkem kasutusjälgi. Selle mõõdu võtangi uue vöö valmistamisel aluseks.
#000004
Nahkvöö võtab keha järgi aegapidi kuju ning olenevalt asjaoludest tekib ilmselt seetõttu varem või hiljem vajadus vöörihma pügala võrra koomale tõmmata. Sestap teen me ühe augu juba ka sammu võrra kokku lepitud vööümbermõõdust vähema mõõdu peale ning kokku saab vöörihmale kuus auku 2cm vahemaaga. Kui Sa soovid teistsugust asetust, vähem auke või teistsugust aukude vahemaad, siis anna meile sellest tellimisel teada (tellimisvormi lõpus on kirjaväli, kuhu saab kommentaare lisada).
#000006
Kas hästi pikka nahast vööd ka saab valmistada?
#000007
Ka hästi pikka vööd saab valmistada. Küsingi endale parkalitelt rihmade tarbeks võimalikult pikad nahad – varem või hiljem leidub kindlasti ka Sinu vöö jaoks sobiva pikkusega nahk, nii et küsi aga julgesti järele! Alati on võimalik muidugi ka pikk vöö kokku ühendada lühematest osadest. Näide sellest, et selline variant võib saada nii vastupidav kui ka huvitav ja kena, on nahast vöökomplekt Jõuluvanale, kus tuli just sellist meetodit kasutada, et väga- väga pikk vöö saada.
#000008
Nahast vöö Jõuluvanale nahale voolitud saani ja põhjapõtradega. Et koguka mehe kõhu ümber mahtuda, tuli nahkrihma kahest tükist ühendada.
#000009
Vöö või püksirihma laiuse üle otsustamiseks tuleb silmas pidada rõivaid, millistega nahkvööd kanda soovitakse. Keskmiselt on pükstele sobiv vöö laius 35-40mm. Vöö peab mahtuma värvlil olevate vööaasade vahele ning muidugi on neid ka laiemaid kui kitsamaid. Kui vööd soovitakse kanda rõivaste peal ilma aasade vahele kinnitamata, siis võib laiuse aga mõistagi meeldivuse järgi otsustada. Kui oled välja selgitanud millises laiuses vöö Sulle sobib, siis pandla saame valida selle mõõdu järgi.
#000010
Hea meelega valmistan vöörihma ka Sinu ägedale pandlale!Kui sooviksid väga erilist pannalt, siis tutvustan Sulle väga osavat ehtekunstnikku.
#000011